আশা কৰোঁ তোমালোক কুশলে আছা । মই কামনা কৰোঁ, তোমালোকে নিজৰ নিজৰ শিক্ষানুষ্ঠানৰপৰা অতি সুখ্যাতিৰে উত্তীৰ্ণ হৈ নিজৰ গৌৰৱ বঢ়োৱাৰ লগতে যেন নিজ নিজ অঞ্চলবোৰৰোউন্নতি সাধন কৰা । তোমালোকৰ প্ৰত্যেকেই একো একোজন যোগ্যবান নাগৰিক হৈ সামাজিক ব্যাধিবোৰ নিৰ্মূল কৰিব লাগিব । অংকশাস্ত্ৰত এসময়ত ভাৰতবৰ্ষৰ নাম আছিল । আজিও বিজ্ঞান আৰু প্ৰযুক্তিবিদ্যাত ভাৰতে বিশ্ববাসীক চমক খুৱাই আছে । তৎস্বত্বেও আমি যেন বহুত কিবা কিবি পোৱা নাই !
জাতি এটাৰ মূল সম্পদ হ'ল তেওঁলোকৰ নৱ-প্ৰজন্ম । সময়ত এই সকলেই বিভিন্ন দিশত গুণগত মানৰ কৰ্মী হৈ সকলো পিনে সমন্বয় ৰক্ষা কৰিব । পৰিয়াল আৰু শিক্ষকসকলেও এটা সুমনৰ গৰাকী হৈ সাহস আৰু দৃঢ়তাৰে আগবাঢ়িবলৈ সকলোপিনৰপৰা সহায় কৰিব লাগিব । এয়া পৰিবৰ্তনৰ সময় । শিক্ষাৰ ক্ষেত্ৰতো খৰতীয়া পৰিৱৰ্তন আহি পৰিছে । আজিৰ দিনত উৎঘাটন, অনুসন্ধান আৰু প্ৰতিফলনৰ শেক্ষিক অনুষ্ঠানসমূহেই হ'ল খেলপথাৰ । প্ৰতিযোগিতাৰ যুগত বিশ্বৰ নতুন অৰ্থনীতিত যেনি তেনি যিকোনো অৱস্থাতে খাপ খাই পৰিব পৰা ব্যক্তিৰ আৱশ্যক । নতুন নতুন চিন্তাৰে নিজকে সজাই লোৱাৰ প্ৰয়োজনীয়তা আহি পৰিছে ।সেইবাবে অনুসন্ধিৎসু কৌশলী মনে জটিলভাৱে ভাৱিবলৈ প্ৰত্যাহ্বান জনায় । নতুন নতুন ধাৰণাই বেলেগ বেলগ পথেৰে আগবঢ়াই নিয়ে । আজিৰ দিনত কৌশলগত সৃষ্টিকামীৰ বৰ প্ৰয়োজন । অকল পৰীক্ষাৰ নম্বৰৰ ওপৰতে গুৰুত্ব দিলে নহ'ব । উচ্চ প্ৰতিযোগিতাত অংশ ল'বলৈ প্ৰথমে নিজৰ পৰিচয় , সকলো দিশৰ পৰা (জ্ঞান, সহযোগ-সমন্বয়, যোগাযোগ, কৌশলগত উন্নতি(skill development),ব্যৱহাৰিক জ্ঞান , সৃষ্টিকামী চিন্তা, সমস্যা সমাধান, , ভাষাগত কৌশল, জটিল চিন্তা ইত্যাদিৰে) নিজকে উপযুক্ত কৰিব পাৰিব লাগিব ।
তোমালোক সকলোৱে একো একোজন সমাজ সচেতন যোগ্যৱান ব্যক্তি হোৱা যাতে ।বিশ্বায়নৰ বতাহে ভাৰতীয় সংস্কৃতিৰ ভেঁটিটো থৰক বৰক যাতে কৰিব নোৱাৰে ।শেষত তোমালোকলৈ মৰম আৰু শুভেচ্ছা জনাইছো ।
